Eric Delko
<s>Detektiv Eric Delektorsky, poznatiji pod skraćenim imenom Eric Delko je izmišljeni lik policijskog detektiva i forenzičara koji je bio jedan od protagonista TV-serije CSI: Miami, i koga je glumio Adam Rodriguez.</s>

<s>Fiktivna biografija</s>

<s>Rodio se 18. decembra 1976. godine u Havani kao dijete Kubanke po imenu Carmen i Rusa po imenu Aleksandar Šarov (), koji je tamo živio kao sovjetski stručnjak u vrijeme Hladnog rata.</s><s>Njegov poočim, po kome je dobio prezime, je Pavel Delektorski () (a koga tumači Rade Šerbedžija), koji se Carmen oženio 1960-ih i sa kojom je prije Erica imao tri kćeri.</s><s>Ericova majka je u trenutku trudnoće odlučila emigrirati u SAD te došla u Havanu, gdje je Eric kasnije prezime skratio u "Delko" kako bi se lakše "amerikanizirao".</s><s>Po vjeri je rimokatolik.</s>

<s>Delko se forenzičkom timu Policije Miami-Dade priključio sticajem okolnosti, kada je 1997. godine bio radio kao vozač kamiona za vuču.</s><s>Tom prilikom je bio svjedokom istrage ubistva koje je vodio Horatio Caine, koji mu je, duboko impresioniran njegovim opažanjem detalja, ponudio posao.</s>

<s>U timu je Delko radio   kao stručnjak za otiske prstiju.</s><s>Uz to se tokom istraga često iskazuju i njegove druge vještine kao što je ronilaštvo.</s>

<s>Delko se u timu sprijateljio sa svojim kolegom Timom Speedleom, i bio je duboko potresen njegovom pogibijom.</s><s>Zahvaljujući markantnom izgledu, ima uspjeha kod žena, a što ga ponekad, kao i zbog sklonosti anonimnom seksu dovodi u neugodne i opasne situacije.</s><s>Imao je ljubavnu vezu sa kolegicom Natalijom Boa Vistom prije nego što je započeo mnogo čvršću i stabilniju vezu sa kolegivom Calleigh Duquesne.</s>

<s>Sa svojim šefom Horatiom Caineom se dodatno zbližio zahvaljujući sestri Marisol, koja je bila teško bolesna od leukemije i kojoj je pribavljao medicinsku marihuanu; Delko je bio pod sumnjom da krade drogu za novac i/li lične potrebe, ali je na kraju oslobođen; tokom istrage se Horatio zaljubio u Marisol, a potom njome i oženio.</s><s>Nakon što je Marisol ubijen od strane pripadnika bande Mala Noche, Eric je pratio Horatija u Rio de Janeira u obračunu sa njenim šefom.</s>

<s>Eric je iz "ličnih razloga" napustio policiju i Miami i neko vrijeme živio u Portoriku.</s><s>Potom se vratio u Miami, gdje je neko vrijeme radio kao specijalni detektiv državnog tužilaštva, prije nego što je stekao status detektiva i posao među forenzičarima.</s>

<s>Izvori</s>

<s>Vanjske veze</s>

<s>Likovi iz serije CSI: Miami
Fiktivni policajci i inspektori
Fiktivni forenzičari</s>

